

Náttfari ÞH

 **Bókun**

Mál nr: 2024-039-S-012

Dagsetning: 6. júlí 2024

Staðsetning: Skjálfandaflói

Atvik: Fallslys

Rannsókn samkvæmt lögum nr. 18/2013 skal eingöngu miða að því að leiða í ljós orsakir samgönguslysa og samgönguatvika, en ekki að skipta sök eða ábyrgð, með það að markmiði að draga úr hættu á sams konar slysum og atvikum og afleiðingum sambærilegra slysa. Skýrslum rannsóknarnefndar um rannsókn einstakra slysa og atvika skal ekki beitt sem sönnunargögnum í dómsmálum.

**Samantekt**

Klukkan 10:22 að morgni 6. júlí 2024 kallaði skipstjóri hvalaskoðunarbátsins Náttfara á Vaktstöð siglinga og tilkynnti um slys um borð en drengur hafði fallið og var mögulega beinbrotinn. Björgunarsveitinni á Húsavík var gert viðvart og var Villi Páls sendur af stað með 5 manns um borð þar á meðal sjúkraflutningamann.

Veður: NV 4m/sek og léttskýjað.

# Helstu staðreyndir

|  |  |
| --- | --- |
| Skipaskrár. nr. 993 Útgerð: Norðursigling ehf.Smíðaður: Skipavík, Stykkishólmi, 1965Stærð: 57 BT.Mesta lengd: 22,97 m Skráð lengd: 20,5 mBreidd: 5,28 mVél: Yanmar 2001, 301 kWFjöldi skipverja: 4 |  |

# Atvikalýsing

Þann 6. júlí 2024 var hvalaskoðunarbáturinn Náttfari ÞH staðsettur 7 sjómílur vestur af Húsavík með farþega í hvalaskoðun.

Farþegi, 14 ára drengur, fór niður stigann af útsýnispalli ofan á stýrishúsinu. Þegar hann var kominn niður í stigann ákvað hann að snúa sér að stiganum, eins og leiðbeiningar skipverja sögðu til um, en rann þá til og datt niður 3-4 tröppur. Lenti hann á hægri fæti og meiddist á ökkla. Við fyrstu sýn virtist hann ekki hafa slasast alvarlega og sagðist geta hreyft ökklann aðeins. Eftir að skipstjórinn hafði skoðað farþegann ákvað hann að kalla á aðstoð og halda til hafnar. Björgunarsveitin Garðar á Húsavík sendi Villa Páls af stað með 5 manns um borð þar á meðal sjúkraflutningamann.

Siglt var í átt að höfninni til að stytta leiðina til Húsavíkur. Þegar til kom var Náttfari kominn það nálægt bryggju að ekki þótti borga sig að flytja farþegann á milli skipa.

Eftir að lagst var að bryggju á Húsavík var farþeginn fluttur með sjúkrabíl á sjúkrahús.

Við skoðun á sjúkrahúsinu reyndist ökklinn brotinn.

# Greining

1.
2.

## Að sögn skipstjóra var ávallt farið yfir öryggisatriði fyrir brottför og er þar væri meðal annars brýnt fyrir fólki að bakka alltaf niður stigana á skipinu.

*Hilmar Snorrason*

*Pálmi Jónsson*

*Hjörtur Emilsson*

*Jón Finnbjörnsson*

